Document ID: 31992R2456

ΚΑΝΟΝΙΣΜΟΣ (ΕΟΚ) αριθ. 2456/92 ΤΟΥ ΣΥΜΒΟΥΛΙΟΥ της 13ης Ιουλίου 1992 για τον καθορισμό των ποσοστώσεων εισαγωγής που πρέπει να ανοιχθούν από τα κράτη μέλη έναντι των χωρών κρατικού εμπορίου το 1992 και για την τροποποίηση του κανονισμού (ΕΟΚ) αριθ. 3420/83
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 3420/83 του Συμβουλίου της 14ης Νοεμβρίου 1983 για τα καθεστώτα εισαγωγής προϊόντων καταγωγής χωρών κρατικού εμπορίου που δεν έχουν ελευθερωθεί στο επίπεδο της Κοινότητας (01)() προβλέπει ότι το Συμβούλιο θεσπίζει τις ποσοστώσεις εισαγωγής που ανοίγουν τα κράτη μέλη έναντι των διαφόρων χωρών κρατικού εμπορίου για τα προϊόντα που απαριθμούνται στο παράρτημα III του εν λόγω κανονισμού-
ότι θα πρέπει να γίνουν ορισμένες τροποποιήσεις στις ποσοστώσεις εισαγωγής που είχαν καθοριστεί για το 1991 έναντι των χωρών κρατικού εμπορίου, με σκοπό την προσαρμογή τους στην προβλεπόμενη οικονομική κατάσταση του έτους 1992-
ότι, όσον αφορά τις ποσοστώσεις εισαγωγής κλωστοϋφαντουργικών προϊόντων υπό καθεστώς παθητικής τελειοποίησης, που υπάγονται στις κατηγορίες 4 έως 8, θα πρέπει να διατηρείται κάποιο περιθώριο ελαστικότητας κατά τη διαχείριση των ποσοστώσεων αυτών από τα ενδιαφερόμενα κράτη μέλη, με πρόβλεψη δυνατοτήτων αυτόματης μεταφοράς ποσοτήτων από τη μία κατηγορία στην άλλη- ότι θα πρέπει, για το σκοπό αυτό, να εφαρμόζονται οι αντιστοιχίες μεταξύ κατηγοριών που προβλέπονται στο παράρτημα I του κανονισμού (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (02)()-
ότι, όσον αφορά ορισμένες χώρες της Κεντρικής και της Ανατολικής Ευρώπης, έχουν αρθεί όλοι οι ειδικοί ποσοτικοί περιορισμοί σε όλα τα κράτη μέλη, ενώ οι μη ειδικοί ποσοτικοί περιορισμοί έχουν ανασταλεί, για το 1992, σε όλα τα κράτη μέλη, εκτός της Ισπανίας και της Πορτογαλίας-
ότι, από 1ης Ιανουαρίου 1993, η διατήρηση των ποσοστώσεων εισαγωγής που ανοίγονται μόνο σε εθνικό επίπεδο, δεν θα συμφωνεί με τη λειτουργία της ενιαίας αγοράς που θα αρχίσει να εφαρμόζεται την εν λόγω ημερομηνία- ότι από τότε και στο εξής το ισχύον καθεστώς θα πρέπει να αντικατασταθεί από κοινοτικό μηχανισμό που θα καλύπτει όλους τους περιορισμούς που έχουν εναπομείνει στις 31 Δεκεμβρίου 1992- ότι, εν αναμονή της υιοθέτησης αυτού του νέου μηχανισμού, πρέπει να προβλεφθεί παρέκκλιση, για το 1993, από το άρθρο 3 παράγραφος 2 του προαναφερθέντος κανονισμού (ΕΟΚ) αριθ. 3420/83, που προβλέπει την ενδεχόμενη αυτόματη ανανέωση των ποσοστώσεων που ίσχυαν το προηγούμενο έτος-
ότι είναι ανάγκη να μπορούν να διατίθενται, τουλάχιστον μία φορά ετησίως, πλήρη στοιχεία σχετικά με τις άδειες εισαγωγής που χορηγούνται, καθώς και σχετικά με τη χρησιμοποίηση, από τα κράτη μέλη, καθεμιάς από τις ποσοστώσεις που ανοίγονται με τον παρόντα κανονισμό,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα κράτη μέλη ανοίγουν, για το έτος 1992, έναντι των χωρών κρατικού εμπορίου, τις ποσοστώσεις εισαγωγής που περιέχονται στα παραρτήματα.
2. Οι εισαγωγές που εγκρίνονται κατά τη διάρκεια της περιόδου από την 1η Ιανουαρίου 1992 μέχρι την ημερομηνία έκδοσης του παρόντος κανονισμού αφαιρούνται από τις αντίστοιχες ποσοστώσεις.
Άρθρο 2
1. Κατά τη χρησιμοποίηση των ποσοστώσεων εισαγωγής κλωστοϋφαντουργικών προϊόντων υπό καθεστώς παθητικής τελειοποίησης, που υπάγονται στις κατηγορίες 4 έως 8, τα κράτη μέλη μπορούν να μεταφέρουν ποσότητες από μία ή περισσότερες κατηγορίες σε μία ή περισσότερες άλλες κατηγορίες, για την ίδια τρίτη χώρα, στα πλαίσια ετήσιου συνολικού ποσοστού 20 % κάθε ποσόστωσης προορισμού.
Όταν η ποσότητα που προκύπτει από την εφαρμογή του ποσοστού αυτού είναι κατώτερη από 100 000 τεμάχια, η μεταφορά μπορεί να ανέρχεται μέχρι αυτή την τελευταία ποσότητα, για κάθε ποσόστωση προορισμού, εφόσον υπάρχουν αντίστοιχα διαθέσιμα στην ή στις ποσοστώσεις προέλευσης.
2. Οι αντιστοιχίες μεταξύ κατηγοριών που αναφέρονται στο παράρτημα I του κανονισμού (ΕΟΚ) αριθ. 4136/86 εφαρμόζονται στις μεταφορές που αναφέρονται στην παράγραφο 1.
3. Η χρησιμοποίηση των ποσοστώσεων εισαγωγής κλωστοϋφαντουργικών προϊόντων υπό καθεστώς παθητικής τελειοποίησης αποτελεί αντικείμενο διαβουλεύσεων, τρεις φορές το χρόνο, στα πλαίσια της επιτροπής που αναφέρεται στο άρθρο 12 του κανονισμού (ΕΟΚ) αριθ. 3420/83.
Με την ευκαιρία αυτή, τα ενδιαφερόμενα κράτη μέλη παρέχουν στην επιτροπή τα στατιστικά στοιχεία σχετικά με τις άδειες που έχουν χορηγηθεί και τις εισαγωγές που έχουν πραγματοποιηθεί στα πλαίσια των ποσοστώσεων που αναφέρονται στο παρόν άρθρο.
Τα στοιχεία αυτά κατατάσσονται κατά κατηγορία και ανά χώρα καταγωγής.
Άρθρο 3
Εκτός αντίθετης ένδειξης, οι ποσοστώσεις εισαγωγής στο Ηνωμένο Βασίλειο σχετικά με τις κατηγορίες κλωστοϋφαντουργικών προϊόντων 1 έως 114, εφαρμόζονται μόνο για τα προϊόντα που καθορίζονται στο άρθρο 12 του διακανονισμού για το διεθνές εμπόριο κλωστοϋφαντουργικών προϊόντων.
Άρθρο 4
Τα κράτη μέλη ανακοινώνουν στην Επιτροπή, κατόπιν αιτήσεώς της και τουλάχιστον μία φορά το χρόνο, την τελική κατάσταση των αδειών εισαγωγής που έχουν χορηγηθεί και των καταχωρήσεων που έχουν πραγματοποιηθεί σε καθεμία από τις ποσοστώσεις που ανοίγονται με τον παρόντα κανονισμό, καθώς και το ποσοστό χρησιμοποίησής τους και το υπόλοιπο που έχει, ενδεχομένως, παραμείνει αχρησιμοποίητο στο τέλος του οικονομικού έτους.
Άρθρο 5
Οι διατάξεις του άρθρου 3 παράγραφος 2 του κανονισμού (ΕΟΚ) αριθ. 3420/83, που προβλέπουν την αυτόματη ανανέωση των ποσοστώσεων που ίσχυαν το προηγούμενο έτος, δεν εφαρμόζονται το 1993.
Άρθρο 6
Ο παρών κανονισμός εφαρμόζεται από την 1ης Ιανουαρίου 1992.
Ο παρών κανονισμός είναι δεσμευτικός ως προς όλα τα μέρη του και ισχύει άμασα σε κάθε κράτος μέλος.
Βρυξέλλες, 13ης Ιουλίου 1992.

Labels: 3